'n Ark vol Versies
Elke versie vertel sy eie storie met oorspronklike illustrasies wat kinders nog verder op hul verbeeldingstog kan neem.
Dankie aan klein mensies, Julle babbelbekkies het my woorde laat hoor wat versies laat rym. Deur julle oe het ek ook die wegkruipstoies raak gesien
5 Minute verhale Feetjiestories
Maak storietyd toweragtig met hierdie versameling van 5 minute stories.
Ontmoet Bella en haar oulike baba-drakie, vlieg saam met Madeliefie tydens haar eerste vliegles, ontmoet 'n ondeunde eenhoring en nog vele meer.
Elke bladsy is besprinkel met verwondering en towerkuns.
Avonture in Dinosourus-Land
Boer Frans se plaas lê lekker knus langs 'n klein stroompie ver van die stad af. Op die plaas bly baie diere gelukkig saam. Lees in hierdie pragtige boek met sy kleurvolle illustrasies van al die diere se avonture.
Stories in hierdie bundel: Gertjie se uitstappie; Hansie vlieg weg!; Manie Muis skrik groot; Boel en Dolla; Ses stoute varkies; 'n Indringer op die plaas.
Avontuurland is 'n pragtige kinderboek met bekende en onbekende stories en pragtige illustrasies vir kinders uit die verhaleskat van Helena J.F. Lochner. Dit was oorspronklik deel van 'n reeks van ses bundels, onder andere Kammaland, Kinderland, Kleuterland, Diereland en Storieland. Dit is lekker-lees stories vir voorlees aan jong kinders en selflees deur kinders in Graad 3 en hoër en is daarop gemik om die verbeeldingswêreld en avontuurlus van die jong kind te prikkel. Protea publiseer dit in 'n nuwer, moderne baadjie om hierdie wonderlike stories aan 'n nuwe generasie bekend te stel.
Illustreerder: Andries & Erica Maritz
* Diep, diep in 'n donker bos
diep, diep in 'n donker bos,
in 'n hol boomstomp, net onder 'n blaar,
Duisende Afrikaanse kleuters ken die betowerende openingsrefrein van Martie Preller se immergewilde, bekroonde Babalela-boeke. Meer as 85 000 eksemplare van die vier titels in die reeks is verkoop, die Babalela-verhoogstuk het die land platgetoer en danksy 'n Babalela-pop, -T-hemde en 'n CD het dié pers bosbewonertjie diep in kinderharte gekruip.
Kom kuier saam met die Babalela en sy maats Meermoskat, Knortand, Potifant, Wrrrumpie en die lawaaierige Fripperwakkies in die bos - en beleef hope avonture!
Richard Scarry is wêreldwyd een van die gewildste illustreerders van kinderboeke. In hierdie versameling verras hy met 'n sprankelende kyk op vyftig klassieke kleuterryme. Daniel Hugo se vertalings van ou bekendes soos 'Little Miss Muffet', 'Simple Simon', 'Old Mother Hubbard' en 'Georgie Porgie' gee hulle 'n onverwagse nuwe lewe in Afrikaans.
Die lewe en werke van kabouters
Sê die woord 'kabouter' en mense dink aan koddige mannetjies met gepunte pantoffels, ondeunde laggies en appelwange wat net in sprokies en kinderverhaaltjies bestaan. Verder van die waarheid kan dié opvatting nie wees nie: Dis eerder 'n growwe belediging vir regte kabouters, wat hul klein postuur ten spyt, die mens in alle opsigte een oor is. Ja, kabouters bestaan.
Ontdek die wyse lewenslesse wat Esopus en Jean De La Fontaine se dierefabels ons leer. Johann Stauss se kleurvolle en humoristiese illustrasies prikkel kinders se verbeelding en behou hulle aandag. 'n Bron van vermaak vir die hele gesin!